Parunāsim par mānijām.
Sāksim ar bītlu māniju.
Histēriski pusaudži,
raudāšana, kliegšana, kņada.
Sporta mānija.
Apdullinoši pūļi.
Visi pulcējušies kopīgam mērķim — dabūt bumbu vārtos.
Labi, reliģiskā mānija.
Tajā ir gan aizrautība, gan asaras.
Tajā ir vīzijas.
Mānijas var būt labas.
Mānijas var būt satraucošas
vai mānijas var būt nāvējošas.
Pasaulei ir jauna mānija.
Angļu valodas mācīšanās mānija.
Paklausieties kā ķīniešu skolēni trenējas runāt angliski,
izkliedzot to.
Skolotājs: ... mainīs manu dzīvi!
Skolēni: Es mainīšu savu dzīvi.
Skolotājs: Es negribu pievilt savus vecākus.
Skolēni: Es negribu pievilt savus vecākus.
Skolotājs: Es nekad negribu pievilt savu valsti.
Skolēni: Es nekad negribu pievilt savu valsti.
Skolotājs: Pats svarīgākais ... Skolēni: Pats svarīgākais ...
Skolotājs: Es negribu pievilt sevi.
Skolēni: Es negribu pievilt sevi.
Džejs Vokers: Cik cilvēku visā pasaulē cenšas iemācīties angļu valodu?
Divi miljardi.
Skolēni: T-krekls. Kleita.
Dž.V.: Latīņamerikā,
Indijā, Dienvidaustrumāzijā
un visvairāk Ķīnā.
Ja esat skolēns Ķīnā,
jūs pēc likuma sākat apgūt angļu valodu trešajā klasē.
Tāpēc šogad
Ķīna kļūs par pasaules lielāko angliski runājošo valsti.
(Smiekli)
Kāpēc tieši angļu valoda? Viens vārds: iespējas.
Iespējas labākai dzīve, darbam,
iespēja samaksāt par skolu vai likt galdā labāku ēdamo.
Iedomājieties skolnieci, kam veselu trīs dienu laikā jāveic milzīgs pārbaudes darbs.
Viņas rezultāti šajā darbā
burtiski nosaka viņas nākotni.
Gatavojoties tam, viņa mācās 12 stundas dienā
trīs gadus.
25 procentus atzīmes
veido angļu valoda.
To sauc par „Gaokao”. 80 miljoni ķīniešu vidusskolēnu
jau ir rakstījuši šo nogurdinošo pārbaudes darbu.
Pūles iemācīties angļu valodu
ir gandrīz neaptveramas. Ja vien to nepiedzīvojat savām acīm.
Skolotājs: Nevainojamā! Skolēni: Nevainojamā!
Skolotājs: Es gribu runāt nevainojamā angļu valodā.
Skolēni: Es gribu runāt nevainojamā angļu valodā.
Skolotājs: Es gribu runāt... Skolēni: Es gribu runāt...
Skolotājs: nevainojamā angļu valodā. Skolēni: nevainojamā angļu valodā.
Skolotājs: Es gribu mainīt savu dzīvi!
Dž.V.: Vai angļu valodas mānija ir laba vai slikta?
Vai angļu valoda ir cunami, kas aizskalo
citas valodas? Diezin vai.
Angļu valoda ir pasaules otrā valoda.
Jūsu dzimtā valoda ir jūsu dzīve.
Bet ar angļu valodu jūs varat iesaistīties plašākā sarunā.
Pasaules sarunā par pasaules problēmām,
piemēram, klimata izmaiņām vai nabadzību,
vai badu un slimībām.
Pasaulē ir arī citas universālās valodas.
Matemātika ir zinātnes valoda.
Mūzika ir emociju valoda.
Un nu angļu valoda kļūst par problēmu risināšanas valodu.
Ne tāpēc, ka to diktē Amerika.
Bet gan tāpēc, ka to nosaka pasaule.
Tāpēc angļu valodas mānija ir pagrieziena punkts.
Tāpat kā elektrības izmantošana mūsu pilsētās
vai Berlīnes mūra krišana,
angļu valoda apzīmē cerību
labākai nākotnei.
Nākotnei, kurā pasaulei būs kopēja valoda
kopīgu problēmu risināšanai.
Liels paldies.
(Aplausi)